49. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 757 της 19 Νοεμ./21 Δεκ. 1971 (ΦΕΚ Α΄  266) Περί επεκτάσεως των διατάξεων του άρθρ. 6 του Ν.Δ. 533/1970 και επί των Υπαλλήλων των Εμπορικών και Βιομηχανικών Επιμελητηρίων, των Επαγγελματικών και Βιοτεχνικών και Επαγγελματοβιοτεχνικών Επιμελητηρίων και των Χρηματιστηρίων Εμπορευμάτων Πειραιώς και Θεσσαλονίκης. Έχοντες υπ’ όψιν: 1)Τας διατάξεις του άρθρ. 7 παρ. 2 του Ν.Δ. 533/1970 «περί προαγωγής υπαλλήλων και καταργήσεως της διακρίσεως των Κλάδων εις Κεντρικούς και Περιφερειακούς». 2)Την υπ’ αριθ. 558/1971 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 3)Την υπ’ αριθ. 496/1971 γνωμοδότησιν του Συμβουλίου Επικρατείας, προτάσει των Ημετέρων Υπουργών, Βοηθού Πρωθυπουργού, Εθνικής Οικονομίας και Οικονομικών, απεφασίσαμεν και διατάσσομεν: Άρθρον μόνον.-Αι διατάξεις του άρθρ. 6 του Ν.Δ. 533/1970 «περί προαγωγής υπαλλήλων και καταργήσεως της διακρίσεως των Κλάδων εις Κεντρικούς και Περιφερειακούς», επεκτείνονται και επί των υπαλλήλων των Εμπορικών και Βιομηχανικών Επιμελητηρίων, των Επαγγελματικών και Βιοτεχνικών και Επαγγελματοβιοτεχνικών Επιμελητηρίων της Χώρας και των Χρηματιστηρίων Εμπορευμάτων Πειραιώς και Θεσσαλονίκης. Εις τον Ημέτερον επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 82,20(β) Τεύχος 537-Σελ. 92 